Kansanlauluyhtye ILO Kuopion taidemuseolla
2023-11-18 14:00 - 14:30, 2023-11-19 12:00 - 12:30, 2023-11-19 14:00 - 14:30, 2023-11-20 12:00 - 12:30, 2023-11-20 14:00 - 14:30, 2023-11-21 12:00 - 12:30, 2023-11-21 14:00 - 14:30, 2023-11-22 12:00 - 12:30 (Europe/Helsinki) and 6 more dates | KUMMA, Kauppakatu 35, Kuopio, 70100
Täydellisen lauantain resepti on yhdistää hyvä musiikki ja upeat taidenäyttelyt Kuopion taidemuseolla Kansanlauluyhtye ILO:n esiintyessä näyttelyissä 28.10. klo 12–12.30, 13–13.30 ja 14–14.30.
Kuopion kansalaisopiston Kansanlauluyhtye ILO esittää perinteistä kansanmusiikkia uudella otteella ja hyvällä meiningillä. Kuulet kappaleita mm. Perusta, Bulgariasta ja Suomesta, ja pääset laulamaan myös mukana. Kampiliira, kitarat, haitarit, viulu ja kantele pääsevät oikeuksiinsa moniäänisen laulun kaverina.
Myös Kuopion taidemuseon näyttelyissä kierretään ympäri maailmaa: Pluriverse esittelee ulkoeurooppalaista taidetta Antti Mykkäsen kokoelmasta, josta on esillä teoksia yli 80 maasta. Juho Rissanen – Kuvauksen vilkkaus -näyttelyssä seurataan taiteilijan mukana hänen matkoillaan Euroopasta aina Amerikkaan asti., ja päästään lopuksi itsekin vierailemaan Miami Beachillä.
Esitys sisältyy Kuopion taidemuseon pääsymaksuun 10/5 €, alle 18-vuotiaat ilmaiseksi ja museokortti käy maksuvälineeksi.

Esitykset la 28.10. klo 12–12.30, 13–13.30 ja 14–14.30

Opastus: Ihmisen aika
2023-11-18 14:00 - 14:45 | Kuopion museo
Ihmisen aika -näyttely kertoo Pohjois-Savon esihistoriasta ja historiasta alkaen kivikauden ihmisen saapumisesta alueelle ja päättyen lopulta kulttuurin uusimpiin virtauksiin. Näyttely tutustuttaa kävijän Pohjois-Savon asukkaiden arkeen ja juhlaan, sekä mielenkiintoisiin esineisiin ja asioihin.
Opastuksella sukelletaan Savon menneisyyden merkittävimpiin vaiheisiin ja hämmästyttäviin yksityiskohtiin!
Opastus sisältyy pääsylipun hintaan 7 € / 13 €, alle 18-vuotiaat ilmaiseksi.

Ohjattu pelituokio: Juho Rissanen meillä ja maailmalla
2023-11-19 10:00 - 11:00, 2023-11-20 10:00 - 11:00, 2023-11-21 10:00 - 11:00, 2023-11-22 10:00 - 11:00, 2023-11-23 10:00 - 11:00, 2023-11-24 10:00 - 11:00, 2023-11-25 10:00 - 11:00 | Korttelimuseo, Kirkkokatu 22, Kuopio, 70100
Tule tutustumaan Juho Rissasen lapsuuden moniin ammatteihin näyttelytilassa olevan pelin parissa. Syyslomalla 18.–20.10. klo 10 järjestetään ohjattuja pelituokioita, joissa opas on paikalla esittelemässä peliä ja näyttelyä. Peli sopii kaikenikäisille.

Juho Rissanen meillä ja maailmalla 13.10.2023–14.4.2024
Taiteilijan lapsuudessa olivat voimakkaasti läsnä niin kuolema kuin ainainen nälkä. Kiertolaiselämää eläneen pojan elämään mahtui silti myös hauskoja hetkiä – muistoja ihmisistä, paikoista ja sattumuksista pienessä Kuopion maalaiskaupungissa. Milloin hän jäi nutustaan roikkumaan räystääseen, putosi jäihin tai tikkaat kaatuivat katulamppuja sytyttäessä – onneakin oli aika usein matkassa, ettei pahempaa sattunut. Koulunkäynti estyi myös kerta toisensa jälkeen. Lopullisesti haaveet opintiestä mursi isän kuolema Juhon ollessa 10-vuotias. Perheen vanhimpana lapsena tapahtuma pakotti pojan perheen elättäjäksi äidin rinnalle.
Juho Rissanen ponnisti maailmalle köyhyydestä ja kurjuudesta. Maailmalle lähtönsä jälkeenkin Rissanen palasi usein kotiseuduilleen Pohjois-Savoon maalaamaan ja keräsi ulkomaanmatkoillaan merkittävän kokoelman esineitä rakkaudesta kotikaupunkiinsa. Aasiasta ja Afrikasta peräisin oleva kokoelma sisältää lähes 150 objektia. Nämä maailmalta kotiin Kuopioon lähetetyt esineet ja 1800-luvun lopun valokuva-aineisto ovatkin näyttelyn herkullisinta antia.

Kulttuurikahvila 60+ tutustuu: Matti Karppanen 150
2023-11-21 13:00 - 14:30 | Kuopion museo
Matti Karppasen juhlavuoden kunniaksi Kuopion Taidemuseon intendentti Marja Louni esitelmöi aiheesta Matti Karppanen ja Kuopion museo.
Marianna Falkenberg kertoo Matti Karppasen elämästä Haminalahdessa.
Vapaa pääsy. Tervetuloa!
Järj. Kuopion kaupunki, Kansalaistoiminnan palvelut, Kuopion Taidemuseo ja Kuopion museo
Lue lisää Kulttuurikahvila 60+ täältä.

Taidevartti: Juho Rissasen terveyshuolet
2023-11-22 13:00 - 13:15 | KUMMA, Kauppakatu 35, Kuopio, 70100
Hyvää valtakunnallista Mielenterveysviikkoa!
Keskiviikkona 22.11. taidevartilla tutustutaan Juho Rissaseen tapoihin hoitaa terveyttään ja kuullaan valaisevia otteita hänen kirjeistään lääkäriystävilleen.
Juho Rissanen toivoi elävänsä 150-vuotiaaksi. Tavoitteeseen päästäkseen hän hoiti terveyttään neuroottisesti ja kävi kirjeenvaihtoa lääkäriystäviensä Eemil Suihkon ja Kaarlo Taskisen kanssa. Kirjeissään hän kertoi ujostelematta kaikenlaisista kiusallisista vaivoista, intiimialueiden paiseista ja ummetuksesta lähtien.
Suomen kylmyys aiheutti Juho Rissaselle ”reunapitsiä” ja ”hiskiasta”. Niinpä hän ulkomaille muuton jälkeen vieraili kotimaassaan lähinnä kesäisin. Nizzan ja myöhemmin Floridan lämpimässä ja kuivassa ilmastossa hän koki olevansa paremmassa turvassa ”luntsalta”, ”hermonuhalta” ja muilta tarttuvilta taudeilta. Rissanen kantoi mukanaan lääkekapsäkkiä, josta löytyviin pillereihin ja rohtoihin hän turvautui lukuisissa, osin varmasti kuvitelluissa vaivoissaan.
Taidevartille voi osallistua Kuopion taidemuseon pääsymaksulla 10/5 €, alle 18-vuotiaat ilmaiseksi ja museokortti käy maksuvälineeksi.
Lämpimästi tervetuloa!

Opastus: Wildlife Photographer of the Year
2023-11-22 14:00 - 14:45 | Kuopion museo
Opastetulla kierroksella pääset sukeltamaan oppaan kanssa pintaa syvemmälle. Näyttelyn upeiden valokuvien kautta tutkitaan maapallomme luonnon herkkää tasapainoa ja sen nykytilaa. Kuinka ympärillämme tapahtuvat muutokset vaikuttavat planeettamme ekosysteemeihin?
Opastukselle pääset osallistumaan pääsymaksun hinnalla.
kuva: © Richard Robinson, Wildlife Photographer of the Year

Juho Rissasen lapsuus Kuopiossa -luento
2023-11-22 17:00 - 18:30 | Kuopion museo
Tutkija, taidehistorioitsija, Marjo-Riitta Simpanen kertoo tarinoin ja kuvin Juho Rissasen elämästä tämän lapsuuden ajan Kuopiossa 1800-luvun lopulla.

Rumpurentoutus
2023-11-22 18:00 - 18:45 | KUMMA, Kauppakatu 35, Kuopio, 70100
Tervetuloa mukaan rumpurentoutukseen Kuopion taidemuseon Pluriverse -näyttelyyn keskiviikkona 22.11.2023 klo 18-18.45! Rumpurentoutuksen pitää Susanna Ylöstalo. Rummutus on meditatiivista, se rentouttaa kehoa ja mieltä, vähentää ahdistuneisuutta sekä jännittyneisyyttä.
45 minuutin ryhmätuokio sisältää alustuksen, hoitavan äänimatkan sekä lempeän ohjauksen takaisin tähän hetkeen. Tuokion aikana osallistujat makaavat mukavasti joogamatoilla vilttien alla. Ohjaaja soittaa rumpua luoden rentouttavan äänimatkan. Eri vaiheissa äänimatkaa soivat myös muut meditatiiviset soittimet.
Rumpurentoutus maksaa 10 € ja lisäksi taidemuseon pääsymaksun. Lippu tapahtumaan ostetaan verkkokaupasta, ja taidemuseon pääsymaksu maksetaan saapuessa. Lainajoogamatto ja viltti sisältyvät hintaan.
Varaa aikaa näyttelyihin perehtymiseen ennen rentoutusta, sillä taidemuseo menee kiinni klo 19. Lippu tapahtumaan maksaa 10€. Osta lippusi Kuopion verkkokaupan kautta. Lisäksi maksetaan taidemuseon pääsymaksu. Taidemuseon pääsymaksu on 10/5 €, alle 18-vuotiaat ilmaiseksi ja museokortti käy maksuvälineeksi.
Osta lippusi: https://verkkokauppa.kuopio.fi/tuote/rumpurentoutus-22-11-kuopion-taidemuseon-pluriverse-nayttelyssa/

Korttelivartti: Waivaishuollon kehittyminen Kuopiossa 1800-luvun lopulla
2023-11-23 14:00 - 14:30 | Korttelimuseo, Kirkkokatu 22, Kuopio, 70100
Korttelivartilla kuulet, mikä johti Kuopion waivaishuollon kehittymiseen ja miten sen kehittyminen edesauttoi köyhien perheiden elämää 1800-luvun lopun Kuopiossa. Aiheesta kertoo museolehtori Sanna Reinikainen. Vartille pääset osallistumaan pääsymaksun hinnalla, ja opastus kestää 15–30 minuuttia.
Kuva: Ida Herckman, Maria Fabritius, Hulda Sofia Sahlstein ja Gerdrud Enwald Kuopion Rouvasväenyhdistyksestä v. 1915. Kuva: Victor Barsokevitsch. Kuopion kulttuurihistoriallinen museo.

Juho Rissanen meillä ja maailmalla 13.10.2023–14.4.2024
Taiteilijan lapsuudessa olivat voimakkaasti läsnä niin kuolema kuin ainainen nälkä. Kiertolaiselämää eläneen pojan elämään mahtui silti myös hauskoja hetkiä – muistoja ihmisistä, paikoista ja sattumuksista pienessä Kuopion maalaiskaupungissa. Milloin hän jäi nutustaan roikkumaan räystääseen, putosi jäihin tai tikkaat kaatuivat katulamppuja sytyttäessä – onneakin oli aika usein matkassa, ettei pahempaa sattunut. Koulunkäynti estyi myös kerta toisensa jälkeen. Lopullisesti haaveet opintiestä mursi isän kuolema Juhon ollessa 10-vuotias. Perheen vanhimpana lapsena tapahtuma pakotti pojan perheen elättäjäksi äidin rinnalle.
Juho Rissanen ponnisti maailmalle köyhyydestä ja kurjuudesta. Maailmalle lähtönsä jälkeenkin Rissanen palasi usein kotiseuduilleen Pohjois-Savoon maalaamaan ja keräsi ulkomaanmatkoillaan merkittävän kokoelman esineitä rakkaudesta kotikaupunkiinsa. Aasiasta ja Afrikasta peräisin oleva kokoelma sisältää lähes 150 objektia. Nämä maailmalta kotiin Kuopioon lähetetyt esineet ja 1800-luvun lopun valokuva-aineisto ovatkin näyttelyn herkullisinta antia.

Joulupostia ikäihmisille -korttipaja
2023-11-24 14:00 - 16:30
Kuopion museon aulassa askarrellaan yhdessä hyvän mielen joulukortteja! Omatekoiset kortit toimitetaan kirjastolla olevaan Joulupostia ikäihmiselle -keräyspisteeseen ilahduttamaan kotihoidon ja asumispalvelujen ikääntynyttä asiakasta. Keräykseen jätettävän kortin teko on maksutonta.
(Halutessaan kortin voi tehdä myös omaan käyttöön, jolloin työpajamaksu on 2 €.)
Korttityöpaja Kuopion museolla on osa Mielenterveysviikkoa.
”Joulupostia ikäihmisille” Simot ja Siskot -yhteisön kansallisen kampanjan lisätiedot täältä.

Opastus: Juho Rissanen meillä ja maailmalla
2023-11-25 13:00 - 13:45 | Korttelimuseo, Kirkkokatu 22, Kuopio, 70100
Näyttelyopastus esittelee taidemaalari Juho Rissasen elämänvaiheita Kuopiossa sekä aikakauden kaupunkielämää.
Opastuksia järjestetään lauantaisin klo 13.
Kesto noin 30–45 min. Mukaan pääsylipulla (8/5 €, alle 18-vuotiaat maksutta, Museokortti).

Juho Rissanen meillä ja maailmalla 13.10.2023–14.4.2024
Taiteilijan lapsuudessa olivat voimakkaasti läsnä niin kuolema kuin ainainen nälkä. Kiertolaiselämää eläneen pojan elämään mahtui silti myös hauskoja hetkiä – muistoja ihmisistä, paikoista ja sattumuksista pienessä Kuopion maalaiskaupungissa. Milloin hän jäi nutustaan roikkumaan räystääseen, putosi jäihin tai tikkaat kaatuivat katulamppuja sytyttäessä – onneakin oli aika usein matkassa, ettei pahempaa sattunut. Koulunkäynti estyi myös kerta toisensa jälkeen. Lopullisesti haaveet opintiestä mursi isän kuolema Juhon ollessa 10-vuotias. Perheen vanhimpana lapsena tapahtuma pakotti pojan perheen elättäjäksi äidin rinnalle.
Juho Rissanen ponnisti maailmalle köyhyydestä ja kurjuudesta. Maailmalle lähtönsä jälkeenkin Rissanen palasi usein kotiseuduilleen Pohjois-Savoon maalaamaan ja keräsi ulkomaanmatkoillaan merkittävän kokoelman esineitä rakkaudesta kotikaupunkiinsa. Aasiasta ja Afrikasta peräisin oleva kokoelma sisältää lähes 150 objektia. Nämä maailmalta kotiin Kuopioon lähetetyt esineet ja 1800-luvun lopun valokuva-aineisto ovatkin näyttelyn herkullisinta antia.
